แรงขาย “หุ้นใหญ่-เดลต้า” กด SET ปิดเช้าลบ 10 จุด
SET ปิดเช้าลง 10 จุด รับแรงขายก่อนเข้าหยุดยาวสงกรานต์แต่วอลุ่มบาง แนวโน้มภาคบ่ายคาดแกว่งไซด์เวย์แดนลบต่อ ให้แนวต้าน 1,600 จุด แนวรับ 1,680 จุด
SET ปิดเช้าลง 10 จุด รับแรงขายก่อนเข้าหยุดยาวสงกรานต์แต่วอลุ่มบาง แนวโน้มภาคบ่ายคาดแกว่งไซด์เวย์แดนลบต่อ ให้แนวต้าน 1,600 จุด แนวรับ 1,680 จุด
12 เม.ย. 2566

ด้านนายชาญชัย พันทาธนากิจ รองผู้อำนวยการสายงานวิจัย บล.เอเซีย พลัส กล่าวว่า ตลาดหุ้นไทยในช่วงเช้าที่ผ่านมาปรับตัวลง จากแรงขายลดความเสี่ยงก่อนเข้าสู่ช่วงวันหยุดเทศกาลสงกรานต์ของตลาดหุ้นไทย อีกทั้งมูลค่าการซื้อขายในวันนี้ยังค่อนข้างเบาบางด้วยเช่นกัน
ขณะเดียวกันดัชนีได้รับแรงกดดันจากแรงขายหุ้นขนาดใหญ่ออกมาในช่วงเช้านี้ โดยเฉพาะหุ้นกลุ่มธนาคารบางตัว หลังจากช่วง 2 วันก่อนหน้านี้ปรับขึ้นมาค่อนข้างมากจากการเก็งกำไรผลดำเนินงานไตรมาส 1/66 ที่เตรียมทยอยประกาศออกมาในสัปดาห์หน้า รวมถึงแรงขายหุ้น DELTA กดดันดัชนีราว 3 จุด
ส่วนตลาดหุ้นอื่นในภูมิภาคเอเชียช่วงเช้านี้ส่วนใหญ่เคลื่อนไหวในแดนบวก
แนวโน้มตลาดหุ้นไทยช่วงบ่ายคาดว่ายังแกว่งตัวไซด์เวย์แดนลบต่อ เหตุไร้ปัจจัยใหม่ และนักลงทุนยังคงรอติดตามการรายงานตัวเลขเงินเฟ้อสหรัฐ (CPI) คืนนี้ ดังนั้น เชื่อว่าการซื้อขายจะเริ่มชะลอลง เพราะใกล้เข้าสู่ช่วงสุดท้ายก่อนปิดทำการต่อเนื่องยาว 4 วัน ให้แนวต้าน 1,600 จุด แนวรับ 1,580 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
PTTEP มูลค่าการซื้อขาย 1,413.95 ล้านบาท ปิดที่ 161.50 บาท เพิ่มขึ้น 2.00 บาท
BANPU มูลค่าการซื้อขาย 1,394.55 ล้านบาท ปิดที่ 9.95 บาท ลดลง 0.05 บาท
SCB มูลค่าการซื้อขาย 1,080.00 ล้านบาท ปิดที่ 105.00 บาท ลดลง 1.00 บาท
AOT มูลค่าการซื้อขาย 1,051.20 ล้านบาท ปิดที่ 72.50 บาท ลดลง 0.25 บาท
KBANK มูลค่าการซื้อขาย 900.45 ล้านบาท ปิดที่ 135.50 บาท เพิ่มขึ้น 0.50 บาท